A.C. Milan

Associazione Calcio Milan (), ataupun dikenali sebagai A.C. Milan dan secara ringkasnya ialah Milan, merupakan kelab bola sepak profesional Itali yang berpangkalan di Milan, Itali dan kini bermain di Serie A, divisyen teratas bola sepak Itali. Milan telah ditubuhkan oleh orang Inggeris yang bernama Herbert Kilpin dan seorang ahli perniagaan, Alfred Edwards pada tahun 1899. name="history"> Milan kini banyak beraksi di Serie A sejak musim 1929-30 kecuali pada musim 1980–81 dan 1982–83. name="history"

Dalam kejohanan Eropah dan antarabangsa, AC Milan telah meraih 18 gelaran antarabangsa yang diiktiraf sekali gus mereka antara kelab Itali paling cemerlang di peringkat antarabangsa. Kelab ini telah memenangi Liga Juara-Juara sebanyak tujuh kali dan hanya Real Madrid sahaja yang telah memenanginya lebih banyak (12). Dalam kejohanan di Itali pula, AC Milan merupakan kelab kedua paling cemerlang dengan 18 gelaran juara liga; di belakang Juventus. AC Milan telah memenangi Piala Antara Benua dan Piala Dunia Kelab empat kali, paling banyak antara semua kelab di dunia. Antara kejuaraan lain yang telah dimenangi Milan adalah Piala Super Eropah lima kali, Piala Juara-Jura UEFA dua kali, walau bagaimanapun mereka tidak pernah berjaya ke final Piala UEFA. Di Itali, AC Milan merangkul trofi Coppa Italia (Piala Itali) lima kali dan lima kejuaraan Piala Super Itali. AC Milan juga merupakan salah satu kelab pengasas G-14, iaitu kumpulan yang mewakili 18 kelab bolasepak paling besar dan berprestij di Eropah sebelum ia dibubarkan..

Milan bermain di gelanggang sendiri iaitu San Siro atau dikenali sebagai Stadio Giuseppe Meazza. Stadium ini dikongsi bersama musuh tradisi, Internazionale selain stadium ini menampung jumlah kapasiti 80,018 sekali gus menjadi stadium terbesar di Itali. Inter adalah pesaing terbesar baik kelab ini dan pertembungan kedua-dua pasukan ini disebut sebagai Derby della Madonnina. Sehingga 2010, Milan merupakan kelab ketiga di Itali memiliki bilangan peminat teramai dan ketujuh kelab memiliki penyokong terbanyak di Eropah.

Kini, pemilik kelab ini ialah mantan Perdana Menteri Itali, Silvio Berlusconi manakala naib presiden pula ialah Adriano Galliani. Kelab ini salah satu kelab terkaya dan berharga di Itali dan di dunia. name="Football Team Valuations">

 Sejarah 
Kelab ini ditubuhkan sebagai sebuah kelab kriket pada tahun 1899 oleh dua orang ekspatriat British Alfred Edwards dan Herbert Kilpin, yang datang dari Nottingham. Sebagai tanda hormat pada asal-usulnya, kelab itu telah memilih untuk mengekalkan ejaan Bahasa Inggeris pada namanya, daripada menukarnya kepada Bahasa Itali Milano (walaupun ia terpaksa melakukannya sewaktu rejim fasis, seperti Genoa dan Inter); ia juga harus diketahui bahawa sebutan Italinya yang sebenarnya adalah MEE-lan, dari dialek tempatan. AC Milan memenangi kejuaraan Itali pertamanya pada 1901, dan sekali lagi pada 1906 and 1907.

Pada tahun 1908 kelab itu telah mengalami perpecahan yang disebabkan oleh perbalahan dalaman mengenai pengambilan pemain asing, yang kemudiannya menjurus kepada penubuhan sebuah lagi kelab Milan, F.C. Internazionale Milano. Selepas peristiwa ini, AC Milan telah gagal memenangi sebarang kejuaraan domestik sehinggalah 1950-51. Pada tahun 1963 mereka memperoleh kejuaraan antarabangsa sulungnya, dengan memenangi Piala Eropah mengalahkan S.L. Benfica di final. Kejayaan ini diulangi pada 1969, dan diikuti dengan Piala Antara Benua pada tahun yang sama. Selepas persaraan Gianni Rivera, Milan mengalami zaman kemerosotan, di mana mereka telah terlibat dengan skandal Totonero 1980 dan disingkir ke Serie B sebagai hukuman, buat kali pertama dalam sejarah mereka. Skandal itu berkisar pada sebuah sindiket pertaruhan yang merasuah pemain dan pengadil untuk mengatur keputusan perlawanan. AC Milan berjaya naik semula ke Serie A dengan cepat, tetapi kembali ke Serie B hanya semusim kemudian setelah mereka menamatkan musim Serie A 1981-82 mereka di zon penyingkiran.

Pada tahun 1986, pengusaha Silvio Berlusconi telah membeli kelab tersebut, dan lantas membelanjakan duit yang banyak dalam pasukan itu. Beliau melantik jurulatih yang sedang meningkat naik Arrigo Sacchi sebagai ketua jurulatih baru Rossoneri dan membawa masuk tiga pemain Belanda iaitu Marco van Basten, Ruud Gullit dan Frank Rijkaard. Ia merupakan permulaan zaman paling gemilang dalam sejarah kelab itu, di mana AC Milan telah memenangi tujuh kejuaraan domestik, lima trofi Liga Juara-Juara Eropah, dan tiga Piala Antara Benua.

Selepas Sacchi meninggalkan Milan pada 1991, Fabio Capello menjadi ketua jurulatih dan membimbing Milan untuk menjulang tiga gelaran scudetto selama tiga musim berturut-turut dari musim 1991-92 hingga 1993-94 selain pasukan ini melakar rekod 58 perlawanan tanpa kalah. name=fabio> Selain itu, pasukan Milan semasa di bawah pengurusan Capello berjaya melangkah ke perlawanan akhir Liga Juara-Juara sebanyak dua kali dalam masa dua tahun. Selepas kecewa tewas kepada Marseille pada final 1993, mereka akhirnya menjulang trofi Liga Juara-Juara pada tahun berikutnya dengan menewaskan pasukan Dream Team Barcelona ketika Barcelona di bawah bimbingan Johan Cruyff dengan jaringan 4-0. Capello membawa Milan menjulang trofi liga pada musim 1995-96 sebelum berpindah ke Real Madrid pada tahun 1996. name=fabio Selepas dua tahun, akhirnya Milan memenangi semula kejuaraan liga.

Milan kembali ke zaman kegemilangannya semula apabila bekas pemain kelab ini, Carlo Ancelotti menjawat jawatan ketua jurulatih. Ancelotti membawa Milan ke final Liga Juara-Juara dan mereka menewaskan Juventus pada penentuan penalti dan berjaya membawa pulang trofi keenam Piala Eropah.name=zonal> Pasukan ini memenangi scudetto pada musim 2003-04 dn melangkah ke final Liga Juara-Juara sekali lagi pada musim berikutnya. Namun kali ini amat memedihkan apabila mereka kecundang di tangan Liverpool pada penentuan penalti selepas seri 3-3. Dua tahun kemudian, dua pasukan ini berentap sekali lagi pada final Liga Juara-Juara dan akhirnya, Milan menang 2-1 sebagai kejuaraan Eropah buat kali ketujuh. name=zonal Pasukan ini meneruskan rentak cemerlang apabila menang pada kejohanan Piala Kelab Dunia FIFA pada Disember 2007. name=ancelotti> Pada 2009, Ancelotti akhirnya berpindah ke Chelsea selepas menjadi jurulatih kedua paling lama membiming Milan iaitu sebanyak 420 perlawanan dihadapinya.

Pada masa ini juga, Milan terbabit dalam skandal Calciopoli, di mana lima pasukan yang terlibat dalam skandal ini dituduh merasuah penetapan permainan dan termasuk pengadil perlawanan. name="c4"> Siasatan polis ke atas pengurus Milan telah dikecualikan tetapi Persekutuan Bola Sepak Itali (FIGC) kemudiannya memutuskan ia mempunyai keterangan untuk menuduh naib presiden Milan, Adriano Galliani. Sebagai keputusannya, Milan telah dipotong 15 mata dan dilarang untuk menyertai Liga Juara-Juara UEFA 2006-07. Rayuan dikemukakan untuk mengurangkan hukuman kepada lapan mata seterusnya memberi harapan cerah untuk Milan menghadapi saingan Liga Juara-Juara.

Selepas skandal Calciopoli, musuh Milan, Inter mendominasi Serie A dengan membolot empat gelaran scudetto berturut-turut. Walau bagaimanapun, dengan bantuan pemain seperti Zlatan Ibrahimović, Robinho dan Alexandre Pato, mereka berjaya meraih kejuaraan liga pada musim 2010-11 dan seterusnya gelaran liga kali ke-18.

 Warna dan lencana 

Sepanjang keseluruhan sejarah kelab itu, mereka telah menggunakan warna merah dan hitam. Warna tersebut dipilih untuk melambangkan semangat juang yang tinggi para pemainnya (merah) dan kegerunan pihak lawan untuk menghadapi mereka (hitam). Disebabkan pakaian merah dan hitam Milan, mereka telah mendapat gelaran rossoneri. Seluar putih dan stoking hitam digunakan sebagai sebahagian daripada pakaian sewaktu bermain sebagai tuan rumah.

Pakaian Milan sewaktu bermain di tempat lawan adalah sentiasa serba putih. Ia dianggap "pembawa tuah" oleh para penyokong dan kelab tersebut dalam final Liga Juara-juara, melihatkan kepada fakta di mana Milan telah memenangi enam final daripada lapan dengan memakai serba putih (hanya kalah kepada Ajax pada tahun 1995 dan Liverpool pada tahun 2005), manakala mereka hanya memenangi satu daripada tiga sewaktu memakai warna merah-hitam. Pakaian ketiga mereka berubah setiap tahun dan ia merupakan hitam dengan sedikit merah untuk musim terbaru, tetapi ia jarang digunakan.

Selama beberapa tahun, lencana Milan adalah bendera Milan; yang pada asalnya merupakan bendera Saint Ambrose. Satu lagi gelaran yang diambil daripada warna kelab itu adalah "the Devil". Satu imej red devil pernah digunakan sebagai logo AC Milan dengan bintang Golden Star for Sport Excellence diletakkan bersebelahannya; bintang tersebut dianugerahkan kepada kelab tersebut setelah mereka memenangi 10 kejuaraan liga. Ketika ini, lencana itu melambangkan warna kelab tersebut dengan bendera Comune di Milano, dengan akronim ACM di atas serta tahun penubuhan (1899) di bawah.

 Stadium 

Stadium pasukan ini adalah San Siro yang berkapasiti 82,955 tempat duduk, secara rasminya dikenali sebagai Stadio Giuseppe Meazza sempena nama bekas pemain yang pernah bermain untuk Milan dan Internazionale. Nama San Siro diambil daripada daerah di mana ia terletak. Stadium ini dikongsi bersama Inter, sebuah lagi kelab bola sepak yang besar di Milan. Stadium ini terkenal dengan suasananya yang hebat disebabkan oleh kedudukan yang dekat di antara tempat duduknya dengan padang. Seringkali mercun digunakan oleh penonton dan menyebabkan masalah kerap berlaku.

Pada 19 Disember 2005, naib presiden AC Milan dan pengarah eksekutif Adriano Galliani mengumumkan bahawa kelab itu bercadang untuk berpindah dari San Siro. Beliau mengatakan bahawa stadium baru Milan akan berdasarkan Veltins-Arena dan mengikut standard stadium bola sepak di Amerika Syarikat, Jerman dan Sepanyol. Ia kemungkinan akan digunakan untuk bola sepak sahaja (tiada balapan olahraga). Stadium baru ini akan dinamakan sempena penaja.

Pada 20 September 2015, walau bagaimanapun, Silvio Berlusconi telah dipanggil untuk menamatkan rancangan Milan untuk membina sebuah stadium baru.

 Penyokong dan pesaing 

Milan merupakan salah satu kelab bolasepak yang paling ramai penyokong di Itali, menurut satu kajian pada Ogos 2007 oleh akhbar Itali La Repubblica. Dari segi sejarah, Milan disokong oleh golongan pekerja dan ahli kesatuan sekerja, di mana sebahagiannya terdiri daripada pendatang dari kawasan Selatan Itali. Sementara itu, kebanyakan penyokong saingannya pula Inter Milan merupakan golongan yang lebih kaya iaitu golongan pertengahan.

Salah satu kumpulan ultra yang tertua dalam bolasepak Itali, Fossa dei Leoni, berasal dari Milan. Ketika ini kumpulan ultra yang utama adalah Brigate Rossonere dan ia telah menjadi kumpulan utama sejak pertengahan 1970. Dari segi politik, golongan ultra di Milan tidak pernah mempunyai kecenderungan, tetapi pihak media seringkali mengaitkan mereka dengan golongan berhaluan kiri, sehinggalah ketika di bawah Berlusconi sebagai presiden mereka kini dianggap sebagai berhaluan kanan.

Para penyokong Genoa menganggap Milan sebagai musuh ketat selepas seorang penyokong Genoa Vincenzo Spagnolo telah terbunuh setelah ditikam seorang penyokong Milan pada Januari 1995. Walau bagaimanapun, musuh utama Milan, adalah jirannya Inter; kedua-dua kelab ini bertemu dalam perlawanan yang sentiasa ditunggu-tunggu Derby della Madonnina dua kali setiap musim Serie A. Nama pertemuan ini merujuk kepada Blessed Virgin Mary, yang mana patungnya yang terletak di atas Milan Cathedral merupakan salah satu tempat tumpuan di kawasan tersebut. Perlawanan tersebut biasanya menimbulkan suasana yang rancak, di mana banyak sepanduk (kebanyakannya lucu dan mengandungi kata-kata kesat) direntangkan sebelum perlawanan. Mercun juga biasa diguna, tetapi ia juga telah menyebabkan perlawanan kedua suku akhir Liga Juara-Juara 2004-05 di antara Milan dan Inter pada 12 April, 2005, dihentikan setelah mercun yang dilemparkan dari tempat duduk penonton oleh penyokong Inter terkena bahu penjaga gol Milan Dida.

 Pemain terkenal 

 Kakitangan pengurusan 
. name="staff">
 Posisi Nama Ketua jurulatih Vincenzo Montella Pembantu jurulatih Daniele Russo Jurulatih penjaga gol Alfredo Magni Pembantu teknikal Nicola Caccia Giuseppe Irrera Pelatih olahraga Emanuele Marra Penganalisa video Simone Montanaro Riccardo Manno Direktor perubatan Stefano Mazzoni Doktor perubatan Marco Freschi

 Sejarah presiden 
Milan telah mempunyai beberapa presiden dalam sejarah mereka, sesetengah daripadanya adalah pemilik kelab itu manakala yang lain pernah menjadi presiden kehormat. Ini merupakan senarai lengkap mereka.
 NamaTahun Alfred Edwards1899–1909Giannino Camperio1909Piero Pirelli1909–1928 Luigi Ravasco1928–1930Mario Bernazzoli1930–1933Luigi Ravasco1933–1935Pietro Annoni1935Pietro AnnoniG. LorenziniRino Valdameri1935–1936 NamaTahun Emilio Colombo1936–1939Achille Invernizzi1939–1940Umberto Trabattoni1940–1944Antonio Busini1944–1945 Umberto Trabattoni1945–1954Andrea Rizzoli1954–1963Felice Riva1963–1965Federico Sordillo1965–1966Franco Carraro1967–1971Federico Sordillo1971–1972 NamaTahunAlbino Buticchi1972–1975Bruno Pardi1975–1976Vittorio Duina1976–1977Felice Colombo1977–1980Gaetano Morazzoni1980–1982Giuseppe Farina1982–1986Rosario Lo Verde1986Silvio Berlusconi1986–2004Presidential Commission2004–2006Silvio Berlusconi2006–2008

 Sejarah pengurus 
Berikut merupakan senarai jurulatih Milan dari 1900 sehingga kini.
<div style="font-size:100%">
 NamaWarganegaraTempohHerbert Kilpin1900–1908Daniele Angeloni1906–1907Technical Commission1907–1910Giovanni Camperio1910–1911Technical Commission1911–1914Guido Moda1915–1922Ferdi Oppenheim1922–1924Vittorio Pozzo1924–1926Guido Moda1926Herbert Burgess1926–1928Engelbert König1928–1931József Bánás1931–1933József Viola1933–1934Adolfo Baloncieri1934–1937William Garbutt1937Hermann FelsnerJózsef Bánás1937–1938József Viola1938–1940Guido AraAntonio Busini1940–1941Mario Magnozzi1941–1943Giuseppe Santagostino1943–1945Adolfo Baloncieri1945–1946Giuseppe Bigogno1946–1949Lajos Czeizler1949–1952Gunnar Gren1952Mario Sperone1952–1953Béla Guttmann1953–1954Antonio Busini1954Hector Puricelli1954–1956Giuseppe Viani1957–1960Paolo Todeschini1960–1961Nereo Rocco1961–1963Luis Carniglia1963–1964Nils Liedholm1963–1966Giovanni Cattozzo1966Arturo Silvestri1966–1967Nereo Rocco1967–1972 NamaWarganegaraTempohCesare Maldini1973–1974Giovanni Trapattoni1974Gustavo Giagnoni1974–1975Nereo Rocco1975Paolo Barison1975–1976Giovanni Trapattoni1976Giuseppe Marchioro1976–1977Nereo Rocco1977Nils Liedholm1977–1979Massimo Giacomini1979–1981Italo Galbiati1981Luigi Radice1981–1982Italo Galbiati1982Francesco Zagatti1982Ilario Castagner1982–1984Italo Galbiati1984Nils Liedholm1984–1987Fabio Capello1987Arrigo Sacchi1987–1991Fabio Capello1991–1996Óscar Tabárez1996Giorgio Morini1996–1997Arrigo Sacchi1997Fabio Capello1997–1998Alberto Zaccheroni1998–2001Cesare MaldiniMauro Tassotti2001Fatih TerimAntonio Di Gennaro2001Carlo Ancelotti2001–2009Leonardo2009–2010Massimiliano Allegri2010–2014Mauro Tassotti (sementara)2014Clarence Seedorf2014Filippo Inzaghi2014–2015Siniša Mihajlović2015–2016Cristian Brocchi2016Vincenzo Montella2016–

 Kejayaan 
Milan merupakan antara kelab paling berjaya di Itali, dengan memenangi jumlah keseluruhan 27 trofi, dan pasukan paling banyak menang di dunia untuk kejohanan antarabangsaBoca Junior with 17 are next in terms of official international titles dengan 14 kejuaraan Eropah dan 4 gelaran juara Dunia. Milan juga telah mendapat penghormatan untuk memakai bintang pada jersi mereka untuk menandakan bahawa mereka telah memenangi lebih daripada 10 scudetti. Selain itu, Milan juga telah dibenarkan untuk memakai UEFA Badge of Honour pada jersi mereka sewaktu perlawanan Liga Juara-juara Eropah kerana mereka telah memenangi lebih daripada 5 Piala Eropah.

 Kejuaraan domestik 
Serie A / Italian Football Championship:
 Juara (18): 1901; 1906; 1907; 1950–51; 1954–55; 1956–57; 1958–59; 1961–62; 1967–68; 1978–79; 1987–88; 1991–92; 1992–93; 1993–94; 1995–96; 1998–99; 2003–04;2010-2011
 Naib juara (15): 1902; 1947–48; 1949–50; 1951–52, 1955–56, 1960–61; 1964–65; 1968–69; 1970–71; 1971–72; 1972–73; 1989–90; 1990–91; 2004–05;2011-2012

Serie B:
 Juara (2): 1980–81; 1982–83

Coppa Italia:
 Juara (5): 1966–67; 1971-72; 1972–73; 1976–77; 2002–03
 Naib juara (7): 1941–42; 1967–68; 1970–71; 1974–75; 1984–85; 1989–90; 1997–98

Supercoppa Italiana: (rekod)
 Juara (6): 1988; 1992; 1993; 1994; 2004;2011
 Naib juara (3): 1996; 1999; 2003

 Kejuaraan Eropah 

Liga Juara-Juara UEFA (pernah dikenali sebagai Piala Eropah)
 Juara (7): 1962–63; 1968–69; 1988–89; 1989–90; 1993–94; 2002-03; 2006-07
 Naib juara (4): 1957–58; 1992–93; 1994–95; 2004-05

Piala Super UEFA (rekod)
 Juara (5): 1989; 1990; 1994; 2003; 2007
 Naib juara (2): 1973; 1993

Piala Pemenang UEFA
 Juara (2): 1967–68; 1972–73
 Naib juara (1): 1973–74

 Kejuaraan Dunia 
Piala Dunia Kelab FIFA
 Juara (1): 2007

Piala Antara Benua
 Juara (3): 1969; 1989; 1990
 Naib juara (4): 1963; 1993; 1994; 2003

 Kejuaraan tidak rasmi 
Piala Latin
 Juara (2): 1951, 1956
 Naib juara (1): 1953

Piala Mitropa
 Juara (1): 1981–82

 Statistik dan rekod kelab 
Paolo Maldini setakat ini memegang kedua-dua rekod penampilan terbanyak keseluruhan dan Serie A untuk Milan dengan 1000 penampilan secara keseluruhan, dan 600 dalam Serie A (seperti pada 14 Mei, 2007, tidak termasuk perlawanan playoff), di mana ia merupakan rekod sepanjang masa dalam sejarah Serie A. 

Penjaring terbanyak keseluruhan Milan adalah seorang pemain Sweden, Gunnar Nordahl di mana, dalam 268 perlawanan, telah berjaya menjaringkan 221 gol. Andriy Shevchenko berada di tempat kedua dengan 173 gol dalam 298 perlawanan untuk kelab itu.

Kelab itu juga memegang rekod unik dengan menamatkan sesebuah musim tanpa kalah sebarang perlawanan dalam musim 1991-92. Secara keseluruhannya, rekod tanpa kalah itu berlanjutan sehingga 58 perlawanan, bermula dengan seri 0-0 dengan Parma pada 26 Mei 1991 dan secara ironiknya berakhir dengan kekalahan 1-0 di tempat sendiri kepada Parma pada 21 Mac 1993. Rekod tanpa kalah ini merupakan rekod Serie A dan ia adalah rekod tanpa kalah ke-3 terpanjang dalam liga atasan bolasepak Eropah. Ia berada di belakang rekod Steaua Bucharest dengan 104 perlawanan tanpa kalah dan Glasgow Celtic yang telah bermain 68 perlawanan tanpa kalah.

Ketika ini, AC Milan memiliki kejuaraan antarabangsa kelab terbanyak di dunia yang diiktiraf FIFA setelah mengalahkan Boca Juniors dalam Piala Dunia Kelab FIFA 2007. Milan juga merupakan pasukan nombor satu Europah mengikut senarai UEFA. Ini membolehkan Milan berada dalam tempat pertama dalam semua undian Eropah, dan membenarkan Milan mengelak kelab besar Eropah yang lain dalam kejohanan UEFA.

 AC Milan sebagai syarikat 
Menurut The Football Money League yang diterbitkan oleh perunding Deloitte, pada musim 2005–06, Milan merupakan kelab bolasepak kelima dalam senarai kelab dengan keuntungan paling banyak di dunia dengan pendapatan anggaran sebanyak €238.7 juta. Ketika ini kelab itu juga merupakan kelab keenam terkaya di dunia menurut majalah Forbes, menjadikan mereka kelab terkaya dalam bolasepak Itali.

Syarikat perjudian Austria iaitu bwin.com merupakan penaja utama pakaian Milan ketika ini selepas menandatangani perjanjian 4 tahun pada permulaan musim 2006–07 season. Sebelum perjanjian tersebut, pembuat kereta Jerman iaitu Opel telah menaja Milan selama 12 musim. Sepanjang tempoh tersebut, Opel telah dipamerkan di hadapan baju mereka, tetapi pada musim 2004–05 dan 2005–06, Meriva dan Zafira (dua kereta buatan syarikat tersebut) telah dipamerkan.

Jersi ketika ini dibekalkan oleh pembuat barangan sukan Jerman iaitu Adidas, di mana perjanjian akan berjalan sehingga akhir musim 2007–08. Perjanjian tersebut membuatkan Adidas menjadi pembuat rasmi semua pakaian, kelengkapan latihan dan pakaian replika mereka. Sebelum Adidas, syarikat sukan Itali iaitu Lotto merupakan pembuat barangan sukan Milan.

Pada 14 Januari, 2008, AC Milan dan Adidas telah memperbaharui kontrak tajaan tersebut sehingga 30 Jun, 2017. Menurut kontrak baru tersebut, Adidas akan bertanggungjawab dalam 3 bahagian penajaan : tajaan pakaian, barangan dan pengedaran semua produk bukan bolasepak yang berkaitan dengan Milan. 

 Pengeluar jersi dan penaja 
 Tempoh Pengeluar jersi Tajaan Jenama Syarikat1981–82Linea MilanPooh JeansItaliana Manifatture S.p.A.1982–83NRHitachiHitachi Europe Srl1983–84Cuore1984–85Rolly GoOscar MondadoriArnoldo Mondadori Editore S.p.A.1985–86Gianni RiveraFotorex U-BixOlivetti S.p.A.1986–87Kappa1987–90Mediolanum1990–92Adidas1992–93Motta1993–94Lotto1994–98Opel1998–06Adidas2006–10Bwin2010–20EmiratesThe Emirates Group

 Rujukan 

 Pautan luar 

 ACMilan.com  /  / 
  A.C. Milan, Canal Oficial YouTube's official A.C. Milan channel
 A.C. Milan at the Serie A official website
 A.C. Milan at the UEFA official website


Kategori:Kelab bola sepak Itali
Kategori:Kelab bola sepak di Lombardy
Kategori:Kelab bola sepak yang diasaskan pada 1899
Kategori:Kelab Divisyen Pertama bola sepak Itali
Kategori:Kelab G-14
Kategori:Kelab Serie A
Kategori:Kelab Serie B
Kategori:Kelab G-14
Kategori:Pemenang Scudetto
Kategori:Pemenang Coppa Italia
Kategori:Kelab Superleague Formula
Kategori:Pemenang Liga Juara-Juara UEFA